**I. éves alapképzésben részvevő hallgatók figyelmébe!**

A tanári mesterképzésre való felkészülés az alapképzésben megkezdődik, mivel a jelenlegi jogszabály két tanári szakképzettség megszerzését írja elő.

1. **Az első tanári szakképzettség a már megkezdett BA/BSc alapszakra épül,**
2. **a második (közismereti) tanári szakképzettség megszerzéséhez főiskolánk az alábbi 50 kredites szakmai modulok egyikének felvételét ajánlja a más alapszakon tanulmányokat folytató hallgatóknak:**

* Anglisztika
* Biológia
* Elektronikus ábrázolás

(csak nappali tagozaton)

* Etika (szabad bölcsészet)
* Ének-zene
* Földrajz
* Hittan (csak nappali tagozaton)
* Kémia
* Magyar
* Matematika
* Mozgóképkultúra és médiaismeret
* Német (germanisztika)
* Programtervező informatikus
* Testnevelő-edző
* Történelem

**Az alábbi (nem tanári, un. diszciplináris) mesterszakokra a felvétel feltétele 40-50 kredit teljesítése az alapképzésben:**

amerikanisztika, geográfus, informatikus könyvtáros, kulturális örökség tanulmányok, mozgóképművész, nemzetközi tanulmányok, neveléstudományi, tervezőgrafika, történelem.

**A fenti szakmai modulokra**

**minden tagozaton 2013. május 2-től május 31-ig lehet jelentkezni a Neptunban  
(Ügyintézés-Szakirányjelentkezés).**

Ha a fenti modulok közül nem választ a hallgató, akkor a már megkezdett alapszakon felkínált szakirányok közül lehet egyre (a mintatantervben megjelölt félév előtt) - ugyanebben az időszakban és módon - bejelentkezni!

Jelentkezni akkor is kell, ha csak egy szakirány van az alapképzési szakon!

Az idei évtől szakirány és 50 kredites modul párhuzamos elvégzését a főiskola ingyenesen biztosítja hallgatói számára.

Idegen nyelvi modulra csak azok jelentkezését fogadják a szaktanszékek, akik az adott nyelvből legalább középfokú nyelvismerettel rendelkeznek!

Az Egri Hittudományi Főiskola vendéghallgatói jogviszonyban biztosítja hallgatóink számára a hittan 50 kredites modul felvételét!

**További információk:** [www.tik.ektf.hu](http://www.tik.ektf.hu), a szaktanszékeken és a dékáni hivatalokban